edisnord/MILQA-question-generation huggingface dataset:
qgen: title: IWiW context: 2014. május 15-től, amikor az Origo bejelentette a szolgáltatás megszűnését, növekedni kezdett az olyan adathalász oldalak száma, amelyek a szolgáltatás visszahozásával, az időkapszulákban található képek, ismerősök és ismeretségi hálók importálásával verték át a felhasználókat. Az iWiW Gépház így írt: „Egyre több felhasználónk esik áldozatul az iWiW bezárását kihasználó, ártalmas adathalász oldalaknak (…) az ilyen oldalak visszaélnek az iWiW profilotokból megszerzett adatokkal”. Amennyiben a felhasználó megadta a belépési adatait, akkor az adathalász oldal mögött álló személyek június 30-ig hozzáférhettek a felhasználó iWiW fiókjához. A fiókba belépve az ott található (nem feltétlenül) publikus információkat és képeket jogosulatlanul felhasználhatták. Az időkapszulából pedig kinyerhették az ismerősök elérhetőségeit (e-mail címeket, azonnali üzenetküldő alkalmazások azonosítóit (pl. Skype), lakcímeket, telefonszámokat) és azokkal visszaélhettek. Az így szerzett e-mail-címekre tömeges, kéretlen leveleket küldhettek.

Kérdések:
Mi az iWiW időkapszula?
Mit tartalmaz az iWiW időkapszula?
Hogyan éltek vissza az adathalász oldalak az iWiW-ből származó adatokkal?
Mi a Skype?
Mikor jelentették be, hogy meszűnik az iWiW?
Hogyan férhettek hozzá az adathalász oldalak az iWiW-en tárolt adatokhoz?
Hány felhasználó fiókjához kaptak hozzáférést adathalász oldalak?
Mit ígértek bozonyos adathalász oldalak az iWiW felhasználóknak?
Ártalmasak-e az adahalász oldalak?
Miért ártalmasak az adathalász oldalak?
Például melyik adathalász oldal verte át az iWiW felhasználóit?
Miért szüntették meg az iWiW-et?
qgen: title: IWiW context: Az iWiW2 oldalt május 17-én jegyeztette be az X1 Europe Kft. a www.iwiw2.com címen. Az Index.hu szerint „minden jel szerint egyértelműen egyszerű adatlopásról van szó”. Az Index és a HVG szerint az oldal mögött a Deninet Kft. állt, amelyet a SpamWiki többször is hírbe hozott kéretlen levelek terjesztésével. Az oldal nyilvános iWiW klubjának bemutatkozószövegét az iWiW Gépház egy figyelmeztető szövegre cserélte, ami értesítette a felhasználók figyelmét, hogy ez „egy adathalász oldal, akik az iWiW márkanevet használva próbálják ellopni felhasználóink e-mail címét és jelszavát”. Az oldalt és a hozzá hasonló csaló oldalakat a nevesebb vírusirtók és böngészők később blokkolták.

Kérdések:
Melyik évben jegyezték be az iWiW2 oldalt?
Milyen címen volt elérhető az iWiW2?
Mivel vádolták a Deninet Kft.-t?
Hol figyelmeztette az iWiW a felhasználóit az iWiW2-vel kapcsolatban?
Mit feltételezett az iWiW az iWiW2-ről?
Az iWiW hozta létre az iWiW2-t?
Létezik-e még az iWiW2?
qgen: title: Iszlám context: Az iszlám (arabul الإسلام al-islām, al-iszlám kiejtése✩) az ősi arab, zsidó és keresztény hittel közös tőről fakadó monoteista vallás, amelyben Mohamed prófétáé a vallási és politikai vezető szerep. Hívőit muszlimoknak, magyarul gyakran muzulmánoknak nevezzük. A muszlimok az iszlámot az első, az egyetlen igaz, szellemileg a világ keletkezése óta létező vallásnak tekintik.
A Föld nagy világvallásainak egyike. Alapjául azon, Isten (arabul Allah) szavának tekintett kinyilatkoztatások szolgálnak, amelyeket a Mohamed prófétaként ismert Muhammad ibn Abdalláh ibn Abd al-Muttalib adott át a 7. század első harmadának végén Hidzsázban a követőinek, és amelyeket halála után két évtizeddel a Koránban gyűjtöttek össze követői.
A kereszténység után, 1,8 milliárd követőjével (ez a Föld népességének egynegyede) a világ második legnagyobb vallása.
Fő elterjedési területei Észak-Afrika, a Közel-Kelet, Közép-Ázsia, Malajzia, valamint a legnépesebb muszlim ország, Indonézia.

Kérdések:
Az iszlám vallásban kié a vallási és politikai vezető szerep?
Kik azok a muszlimok?
=2. Kik azok a muzulmánok?
A muszlimok és muzulmánok ugyanazok?
Melyek a Föld nagy világvallásai?
Hány világvallás létezik a Földön?
Mit jelent az Allah szó?
Arabul hogy hívják az Istent?
Mi volt Mohamed próféta eredeti neve?
Mohamed próféta mikor élt?
Melyik a világ legnagyobb vallása?
Hány muzulmán él a világon ma?
Hol él ma a legtöbb muszlim a világon?
Melyik ma a legnépesebb muzulmán ország?
Milyen vallású ország Indonézia?
qgen: title: Iszlám context: Az iszlám túlmutat a dogmák és vallásgyakorlatok összességén, civilizációnak is tekinthető: híveit Mauritániától Indonéziáig közös kultúra, közös hagyományok és az egyazon, vallást, erkölcsöt, jogot és mindennapi életet szabályozó jogrendnek (saría) való engedelmeskedés köti össze. Mindehhez egészen a modern időkig a vallási és tudományos életben az arab nyelv mint közvetítőnyelv általános használata társult.
Az iszlám égisze alatt a középkorban és az újkor hajnalán számos virágzó és fejlett államalakulat jött létre, melyek közül kiemelkedett az Omajjád, az Abbászida, a Córdobai és a Fátimida Kalifátus, valamint az Ajjúbida, a Mameluk, az Oszmán, a Mogul és a Szafavida Birodalom. Az iszlám civilizáció központjai, úgymint Kairó, Bagdad, Damaszkusz, Córdoba vagy Isztambul a maguk fénykorában a világ legnagyobb városai közé tartoztak és a modern és szervezett nagyvárosi kultúra úttörői voltak.

Kérdések:
Mi köti össze az iszlám híveit szerte a világon?
Mi szolgál közvetítő nyelvként a muszlim országok között?
Mit jelent a saría?
Melyek voltak a legfejlettebb muszlim államok a középkorban és az újkorban?
Mik voltak az iszlám civilizáció központjai a történelem során?
Mely korabeli nagyvárosok voltak az iszlám civilizáció kiemelkedő központjai a középkorban és az újkor hajnalán?
qgen: title: Iszlám context: Az arab nyelvben az iszlám szó az SZ–L–M szógyök IV. igetörzsbeli maszdarja. A szó alapvető jelentése: „Isten akaratának való alávetés” vagy „Isten akaratában való megbékélés, megnyugvás”. Az iszlám szó a muszlim világ nyelveiben csakis főnévi jelentéssel rendelkezik, de a magyar nyelvben terjedőben van melléknévi értelmű használata is (például iszlám világ).
A muszlim szó szintén az SZ–L–M szógyök IV. igetörzsbeli alakjai közé tartozik. Aktív particípium, jelentése: „önmagát Isten akaratának alávető”, „Isten akaratában megbékélő”. Ennek perzsa és török közvetítéssel magyar nyelvbe eljutott változata, az egyébként eredetileg többesszámú alak, a muzulmán. A média hatására a legfeljebb arab nyelvjárási vagy nem arab közegben használt moszlem, moszlim, sőt, a teljesen helytelen mozlem alak is terjedőben van.

Kérdések:
Az iszlám szó mit jelent arabul?
A muszlim szó mit jelent arabul?
Hogyan jutott el a magyar nyelvbe a muzulmán szó?
qgen: title: Iszlám context: Az elterjedt „mohamedánizmus” vagy „mohamedán” elnevezés, amelyet gyakran használnak az iszlámra és a muszlimokra, helytelen és félrevezető. Emellett ezek az elnevezések sértik az iszlám hívőit, hiszen muszlimok nem imádják Mohamedet, sem más teremtett lényt. Hitük szerint csak Istent – Allahot – lehet imádni. Az Allahban való hit az iszlám vallás alaptétele, hiszen Allah egyedüliségében és mindenhatóságában hisznek, és egyedül Isten az, akit áhítatosan imádni és szolgálni kell, és csak hozzá lehet segítségért és bűnbocsánatért fordulni, bármilyen közbenjáró vagy közvetítő nélkül. „Allah az egyetlen; Allah az örökkévaló; Nem nemzett és nem nemzetett; És senki nem fogható hozzá.” (Korán 112:1-4) Muszlim az, aki „aláveti magát”, aki átadja magát Istennek, vagyis az iszlám híve.

Kérdések:
Miért helytelen a mohamedán kifejezést használni az iszlám vallásúakra?
=1. Miért sértő a muszlimok számára a mohamedán kifejezés?
Az iszlám vallásúak szerint szabad Mohamed prófétát imádni?
qgen: title: Iszlám context: A hagyomány szerint már Mohamed felszólította a kortárs uralkodókat az iszlámhoz való csatlakozásra, bár erről egy korabeli, nem muszlim forrás sem szól. Mindenesetre az bizonyosnak tűnik, hogy 630-ban az északi Tabúk felé indult muszlim portya. Mohamed halálakor a közösség kettős kihívás elé került: a próféta nem rendelkezett életműve folytatásáról, a beduinok zöme pedig felbontottnak tekintette a korábban kötött, adókkal és egyéb kellemetlen kötöttségekkel járó, a háborúk végeztével hasznot nem hajtó szövetséget, és fellázadtak (ez az ún. ridda). A Próféta társai (szahába) a közösség elerodálódását megakadályozandó gyorsan megválasztották „Isten küldöttjének helyettesét” (halífat raszúl Alláh, azaz kalifa) Abu Bakr személyében, és az „Isten kardjának” nevezett Hálid ibn al-Valíd leverte a lázadó törzseket. A közösség összetartásának azonban az volt az igazi eszköze, hogy a nem éppen vallásos híveket is érdekeltté tették az iszlámhoz való csatlakozásban. Ez vezetett a nagy hódításokhoz.

Kérdések:
Merre indultak portyázni az iszlám hívei 630-ban?
Milyen nehézségekkel kellett szembenézniük a muszlimoknak Mohamed próféta halála után?
A kalifa szó mit jelent arabul?
Kit neveztek ki kalifának a muszlimok Mohamed próféta halála után?
Kinek a vezetésével verték le a beduinok lázadását a muszlimok Mohamed próféta halála után?
Milyen stratégiát követtek a muszlimok az iszlám vallás terjesztése érdekében?
qgen: title: Iszlám context: A korábban példátlan módon egyesült arab seregek lerohanták és legyőzték a kor leghatalmasabb államait, az egymás elleni háborúskodásban kimerült Bizáncot és Perzsiát – ez utóbbi össze is omlott az invázió súlya alatt. A hódítás lendülete – a belháborúk idején megakadásokkal – a 8. századig tartott, amikorra muszlim (de mind kevésbé csupán arab) kézbe került egész Észak-Afrika, az Ibériai-félsziget nagy része, Szíria, Délkelet-Anatólia, illetve Irán vidéke és Transzoxánia. Az Ibériai-félszigetet 711-ben foglalták el az arabok, legyőzve a nyugati gótokat. Előrenyomulásukat Európában csak Martell Károly frank majordomus tudta megállítani a poitiers-i csatában, 732-ben, egý időre gátat szabva ezzel az iszlám terjeszkedésének is.

Kérdések:
Miért háborúskodott egymással Bizánc és Perzsia a VII. században?
Milyen területek kerültek az iszlám fennhatósága alá a 8. századig?
Hol van Transzoxánia?
Mikor hódították meg a muszlimok az Ibériai-félszigetet?
Az araboknak kiket kellett legyőzniük 711-ben, hogy elfoglalhassák az Ibériai-félszigetet?
Mikor volt a poitiers-i csata?
A poitiers-i csatában kik voltak a szemben álló felek?
Miért volt jelentős Martell Károly frank majordomus győzelme 732-ben Poitiers-nél?
qgen: title: Iszlám context: A további terjeszkedés lassabb folyamat volt: Anatólia zömét a szeldzsuk törökök hajtották uralmuk alá a 11. század végén, a Balkánra pedig az Oszmán Birodalommal érkezett a 14. századtól kezdve. A kelet-európai pusztán a 13. században létrejött Arany Horda és a 18. század végéig fennmaradó utódállamai alkottak muszlim államiságot, de vallásuknak nem sok nyoma maradt a térségben. India felé a 10. század végén az afganisztáni Gaznavidák, majd a Gúridák kezdték elterjeszteni az iszlámot birodalomépítésükkel párhuzamosan, ez utóbbiaktól szakadt el Észak-Indiában a Delhi Szultanátus a 13. század legelején. Az indiai muszlim uralom a 16. században a félsziget nagyját ellenőrző Mogul Birodalomban teljesedett ki. A maláj és indonéz térségbe – hasonlóan Fekete-Afrikához – kereskedők vitték az iszlámot, és csak a 16. század végére vált a térség domináns vallásává.

Kérdések:
Mikor került Anatólia a szeldzsuk törökök uralma alá?
A Balkánon mikor kezdett el terjedni az iszlám vallás?
Kelet-Európában miért nem gyökerezett meg az iszlám?
Kik terjesztették el a X-XI. században Indiában az iszlám vallást?
Az iszlám vallás mikor élte fénykorát Indiában?
Az iszlám vallást kik terjesztették Fekete-Afrikában?
Mikor lett az iszlám a fő vallás Indonéziában?
qgen: title: Iszlám context: Az iszlám vallásgyakorlatának egyik legfontosabb tétele a hit megvallása. Az iszlám felvételekor az új muszlim elmondja a sahádát (tanúsítás), amely a következőképpen hangzik:
Azaz: Tanúsítom, hogy nincs más isten Allahon kívül, és tanúsítom, hogy Mohamed Isten küldötte. Ezt a muszlimok minden ima alatt elmondják. A hit megvallása nem csak ima alatt történik, hanem minden lehetséges alkalommal. A muszlimság letagadása az iszlámban csakis olyan helyzetben megengedett, amikor az ember a hit megvallása miatt komoly veszélybe kerülne.

Kérdések:
Az iszlám vallásgyakorlatnak mi a legfontosabb eleme?
A saháda szó mit jelent a muszlimoknál?
Hogy hangzik a saháda szövege az iszlám vallásban?
Mikor kell megvallaniuk a hitüket a muzulmánoknak?
Letagadhatja egy muzulmán a hitét?
Mikor engedélyezett egy muszlimnak, hogy letagadja a hitét?
qgen: title: Iszlám context: Az adakozás, a szegények segítése az iszlám felfogásában a vallásgyakorlat része. A zakát fizetése a szegények számára egy évben egyszer, ramadánkor kötelező. Ennek mértéke a rendelkezésre álló, nem a közvetlen létfenntartásra szolgáló vagyon 2,5%-át jelenti (egyes terményekben, állatokban álló vagyonra más mérték vonatkozik). A zakátot a tradicionális muszlim országokban egyfajta adóként szedik, vagy mecseteken keresztül osztják el. A mecsetek esetleges személyzetének fenntartására azonban a zakát nem fordítható. Ilyen módon nem tekinthető egyházi adónak, vagy ahhoz hasonló adónemnek. A zakátban a muszlim közösség szegény, rászoruló tagjai részesülhetnek. A zakát melletti egyéb, nem kötelező, időhöz nem kötött adakozásból (szadaka), a nem muszlimok is részesülhetnek.

Kérdések:
Mit jelent a zakát szó az iszlám vallásban?
Mikor kell zakátot fizetnie a muszlimoknak?
Mennyi zakátot kell fizetnie egy muszlimnak évente?
A zakát egyfajta egyházi adó a muszlimoknál?
Kik kapják a gazdag muszlimok által fizetett zakátot?
Mit jelent a szadaka arab szó?
A gazdag muszlimok hogyan támogatják a szegényeket?
qgen: title: Iszlám context: A dzsihád szó arabul igyekezetet, erőfeszítést jelent. A közvélekedésben helytelenül úgy is ismert, mint az iszlám hatodik pillére. A Korán Allah útján való hadakozásként említi, és a szövegkörnyezettől függően hol fegyveres harcot, hol erkölcsi, morális törekvést ért alatta. Mohamed próféta sikereinek kezdeti szakaszában, amikor még csak a pogány mekkai oligarchia ellen küzdött, inkább morális jelentéssel bírt, később a szó konkrét (fegyverrel történő harc) tartalommal telítődött. Ennek egyik alapja a Korán egy szúrája amely arról ír, hogy az Isten ügyéért harcolók magasabb rendűek az otthon maradottaknál, mert bár Allah előtt minden hívő egyenlő, az igaz ügyért harcolók („akik Allah nevében harcolnak javaikkal és életükkel”) különös kegyben részesülnek a végítélet napján.
A 20. században az iszlám szószólói a közösségen kívül állókhoz szóló üzeneteikben már újra a dzsihád morális értelmezését hangsúlyozták, míg régebben elsősorban fegyveres harcként hirdették meg.
A szélsőséges iszlám a hatvanas évek óta hirdeti a karddal való harcot. Számos Korán részlettel ezt alá is támasztják.„

Kérdések:
Mit jelent a dzsihád?
A dzsihád erkölcsi vagy fegyveres harcot jelent a Korán szerint?
Miért fontos a dzsihád a muszlimok számára?
Mióta hirdeti a szélsőséges iszlám a fegyveres harc fontosságát?
qgen: title: Iszlám context: Istentisztelet helyisége a mecset (maszdzsid), mindkét imahely kelet felé néző falába (kiblafal) épített fülkéjében (mihráb) a Próféta utódának, a kalifának a trónja állt. Később a trónból – a keresztény szószék mintájára – egy önálló szószék (minbar) lett, a fülkéből pedig Mekkára néző imafülke (kibla) lett. A karcsú minaretekben a müezzin hívja istentiszteletre és figyelmezteti az imaidőkre a hívőket. Az istentiszteleten az imádságot előimádkozó (imám) vezeti, a pénteki prédikációt (hutba) a hátib tartja. A mecsetek nemcsak istentiszteleti helyek, hanem sokszor összetett funkciójú együttesek befogadói (pl iskolák, szegénykonyhák, stb.) is (az évszázadok során erre a célra létesített jellegzetes építmények, madraszák épültek). Az iszlám sokat ad a vallásos műveltségre. Közkeletű felfogás és mondás szerint: „Az emberek kétfélék: olyanok, akik tanulnak s olyanok, akik tudnak. Akik e két osztály egyikébe sem tartoznak, azok haszontalan férgek”.

Kérdések:
A muszlimok hol tartják az istentiszteleteket?
Hogy hívják a mecsetet arabul?
Hol található a kiblafal a mecsetekben?
A kalifa trónja hol állt a mecsetekben?
Hogyan változott a mecsetek berendezése az idők során?
A muszlimok mit hívnak kiblának?
Mi a feladata a müezzinnek?
Mit csinál az imám a muszlim istentiszteleteken?
Ki tartja a mecsetekben a pénteki prédikációt?
Milyen funkciókat látnak el a mecsetek az istentiszteleteken túl?
qgen: title: Iszlám context: A síita iszlám sajátos tétele az ún. imám-tan. A szunnita felfogástól eltérően, amely a muszlim közösség, az umma élén álló személy tekintetében nem fogalmaz meg transzcendens elvárásokat, a síita iszlám szerint Isten a muszlim közösség vezetésére tévedhetetlen, Mohamed próféta családjából származó imámokat jelölt ki. A különböző imám-láncolatok mentén, az egyes síita irányzatok intézményesen is különváltak. Az egyes irányzatok sok esetben nem ismerik el egymást síitaként, esetenként muszlimként sem. A főbb irányzatai a következők:

Kérdések:
Mi a különbség a síiták és a szunniták között?
Melyik iszlám közösség sajátossága az imám-tan?
Mit jelent a síiták körében elfogadott imám-tan?
A szunnita közösségek vezetői tévedhetetlenek?
qgen: title: Iszlám context: „Tizenkettes síiták”: a legelterjedtebb síita irányzat, a síiták mintegy 80%-a ehhez az irányzathoz tartozik. Nevüket (iszná asarijja – azaz tizenkettesek) az általuk tisztelt imámok száma után kapták. Felfogásukban az utolsó imám, Muhammad al-Mahdí (868–?) rejtőzködik, és Allah parancsára vár, hogy helyreállítsa az igazságot a világban. Az irányzaton belül több, intézményesen nem elkülönült irányzat, vallásjogi iskola (madzhab) található. Az irányzat elsősorban Iránban, Irakban, Libanonban, Bahreinben és Azerbajdzsánban elterjedt. A mahdí-váró messiáshit több alkalmat szolgáltatott a mahdíként fellépő hívőknek vallásos mozgalmak alapítására. Ilyen mozgalom volt az egyiptomi Mahdi-felkelés, mely Kartúmból kiindulva, az angolok egyiptomi uralmát akarta megtörni.

Kérdések:
Melyik a legelterjedtebb síita irányzat?
A síiták hány százaléka tartozik a "tizenkettesek" irányzatához?
Mi a legelterjedtebb síita irányzat neve arabul?
A "tizenkettes síiták" irányzata honnan kapta a nevét?
Ki volt az utolsó imám a "tizenkettes síiták" irányzata szerint?
Ma is él még Muhammad al-Mahdí imám a "tizenkettes síiták" irányzata szerint?
Hol a legnépszerűbb a "tizenkettes síiták" irányzata a világban?
Az egyiptomi Mahdi-felkelés melyik városból indult?
Mikor volt az egyiptomi Mahdi-felkelés?
Az egyiptomi Mahdi-felkelésnek mi volt a célja?
qgen: title: Iszlám context: „Hetes síiták”: (iszmáiliták): nevüket onnan kapták, hogy az első hat imámig a tizenkettes síitákéval megegyező láncolatot fogadnak el, a hetedik imám személyét illetően viszont eltérnek tőlük. Az iszmáilita irányzat maga is több intézményesen különálló irányzatra tagolódik. A 16. imám idején váltak önálló felekezetté a drúzok. A 18. imám után létrejött az iszmáilita sía nizárita és musztaali irányzata. A nizárita iszmáiliták voltak a hírhedt aszaszinok. A musztaali irányzatnak napjainkban három fennálló ága, a jemeni musztaali, illetve az indiai Dawoodi Bohra és Alavi Bohra létezik. Az iszmáilitáknak Észak-Afrikában sikerült történeti szerephez jutniuk, a Fátimidák birodalmát ők alapították és tartották fenn (909–1171), az aszaszinok pedig Szíria és Irán területen alakítottak ki erődhálozatot, ami a 13. században semmisült meg.

Kérdések:
Mi a "hetes síiták" irányzatának másik neve?
A "hetes síiták" irányzata honnan kapta a nevét?
Mikor és hol játszottak történelmi szerepet az iszmáiliták?
A Fátimidák Birodalma hol volt?
Hány évig állt fent a Fátimidák birodalma?
Kik alapították a Fátimidák birodalmát 909-ben?
Mikor semmisült meg az aszaszinok szíriai és iráni erődhálózata?
qgen: title: Iszlám context: „Ötös síiták”: (zajditák): a tizenkettes láncolattól az ötödik imám személyétől különböznek, névadójuk a 740-ben meggyilkolt Zajd ibn Ali, Muhammad al-Bákir fivére. Az imám-tan tekintetében a legmérsékeltebb síita irányzat: az imámot nem tartják tévedhetetlennek, illetve szerintük az imámság nem kizárólag apáról fiúra szálló intézmény lehet, hanem Ali bármelyik leszármazottja lehet imám, ha elég rátermett. Az irányzat ma elsősorban Jemenben elterjedt, a 20. század közepéig az ország északi részén államvallás volt.

Kérdések:
Az "ötös síiták" irányzatának mi a másik neve?
Az "ötös síiták" irányzata miben különbözik a "tizenkettesekétől"?
Honnan kapták a nevüket a zajditák?
Zajd ibn Alit, az ötös síiták névadóját mikor gyilkolták meg?
Melyik a legmérsékeltebb síita irányzat?
Hol a legelterjedtebb az iszlám zajdita irányzata?
qgen: title: Iszlám context: A muszlim nő társadalmi helyzete és szerepe a modern nyugati és az iszlám kultúrák közötti összehasonlítások egyik sarkalatos pontja. A nyugati civilizáció egyenjogúsági eredményei nem jelennek meg a muszlim közösségekben. Ennek hiányában a nyugati közvélemény barbarizmussal vádolja a muszlim társadalmat, amely szerinte elnyomásban tartja asszonyait. Az iszlám szerint a „muszlim nő” nem egy létező személy, hanem egy szerepkör, amely egy rendkívül régi és sokrétű kultúra teremtménye.
A Korán a nők vallási egyenlőségét hirdeti. A nő a család alapja, a háborítatlan családi élet megóvása érdekében nem teszik ki őket a külvilág veszélyeinek, elzártságukat (hárem) ezzel magyarázzák. A férjes asszony férje engedélye nélkül nem mehet sehova, a házba sem engedhet be senkit, nem beszélhet idegenekkel.
A történelemben ennek ellentmondva számtalan példát találunk arra, hogyan alakították a hárem hölgyei világbirodalmak sorsát, de kisebb közösségekben a család életét is aktívan befolyásolják.

Kérdések:
A nyugati civilizáció miért tartja barbárnak a muszlim társadalmat?
A Korán szerint vallási szempontból egyenlők a férfiak és a nők?
Mi a nők feladata az iszlám világban?
Miért nem mehetnek a muzulmán nők sehová a férjük engedélye nélkül?
qgen: title: Iszlám context: Tagadhatatlan, hogy az iszlámban a nő jogi tekintetben másodrangú állampolgár. Így például, miközben a férfinak négy felesége lehet, addig a nő, ha egynél több férje van, házasságtörést követ el. A férj elválni tanúk kijelentésével, a hozomány visszaadásával tud, míg a feleség csak akkor, ha a férje bizonyíthatóan jelentős szabályt szegett. De ezt példázza az is, hogy csak fele annyit örököl, mint a fiútestvére, vagy tanúvallomása is csak fele annyit ér, mint a férfiaké. A nő csak muszlim férfihoz mehet feleségül, a férfi viszont közös tőről fakadó monoteista vallású nőt is elvehet. Ennek oka az, hogy a családban a férfi viszi tovább a vallást és így biztosítják az utódok iszlámban való nevelését. A Korán ugyan nem írja elő, hogy a nőket elzárva, háremben kell tartani, de utalásokat tesz rá, illetve nem említi a csadorviselés kötelező jellegét, ám az általános rendelkezésekből, a Korán bizonyos értelmezéseiből, illetve a hadíszokból levezetik ezeket a szokásokat.

Kérdések:
Mi bizonyítja, hogy az iszlám világban a nő jogilag másodrangú állampolgár?
Hány felesége lehet egy muszlim férfinak?
Hány férje lehet egy muszlim nőnek?
Milyen módon válhat el a muszlim férj a feleségétől?
Mikor válhat el a férjétől egy muszlim nő?
Férjhez mehet egy muszlim nő egy keresztény férfihez?
A muszlim családokban kinek a vallását öröklik a gyerekek?
A csadorviselést a Korán írja elő a muszlim nők számára?
Mivel büntetik a muszlim nőket, ha nem viselnek csadort?
A muzulmán nőknek kötelező megházasodniuk?
qgen: title: Iszlám context: A nőkre vonatkozó rendelkezések az eltérő kulturális hagyományok szerint államonként is változnak. Iránban például úgynevezett csadorrendőrség működik, és egyes vidékeken a házasságtörő asszonyokra kirótt kegyetlen büntetés a megkövezés. Ezek a középkort idéző törvények azonban egyre inkább ellentétes hatást váltanak ki a társadalom fiataljai részéről, és sokszor új megoldásokra vezetnek a párkapcsolatok terén.
Ugyanakkor szem előtt kell tartani, hogy a tradicionális iszlám, sajátosságából eredően formalisztikus, és rendkívül kötött hagyományokra épül. Az említett és még sok ezernyi, nőket érintő szabály akkor jött létre, amikor azoknak a közösség szempontjából túlélést biztosító szerepe volt. Ezekhez a különböző irányzatok és jogi iskolák jellegüknél fogva akkor is ragaszkodnak, ha a társadalom időközben gyökeres változásokon ment át.

Kérdések:
Minden iszlám nőre ugyanazok a rendelkezések vonatkoznak?
Melyik iszlám országban működik csadorrendőrség?
Hol kell halállal lakolniuk a házasságtörő nőknek?
=3. A házasságtörő asszonyokat hol büntetik halállal?
Miért büntetik olyan szigorúan az iszlám országokban, ha egy nő megcsalja a férjét?
Miért ragaszkodnak olyan mereven az tradíciókhoz az iszlám országokban?
Az iszlám országokban a férfiaknál is szigorúan büntetik a házasságtörést?
qgen: title: Iszlám context: A muszlimok többsége nem ismeri el a nők hátrányos megkülönböztetését, hanem a férfi és nő közötti eltérő szerepkörnek tulajdonítja azt. A nő ugyan feleannyit örököl, mint a férfi, azonban a muszlim családban a férfi feladata a nő eltartása, még akkor is, ha az gazdagabb. A nő viszont saját örökségével szabadon rendelkezik. A többnejűség széles körű elterjedését viszonylag korlátozza, hogy a férjnek mindegyik feleségével azonosan kell bánnia (ezt az iszlám jog szigorúan veszi) az apró ajándékoktól kezdve az együtt töltött éjszakák elosztásáig. A válásban megmutatkozó egyenlőtlenséget némileg ellensúlyozza, hogy a már említett, házasságkötéskor kialkudott összeg nagyobb részét, a férjnek a feleség részére váláskor ki kell fizetnie. Ez jelentős visszatartó erőt jelent.
Bár a muszlim államokban a történelem során női uralkodók igen ritkán fordultak elő, azért erre is található példa Sadzsar ad-Durr Ajjúbida egyiptomi szultána személyében (1239–40), sőt az indiai Bhopálban női uralkodóház is létrejött (Begum dinasztia 1844–1926).

Kérdések:
Problémának tekintik a muszlim társadalmakban a nők hátrányos megkülönböztetését?
Mennyi pénzt örökölhetnek a muzulmán nők?
Kötelessége egy muszlim nőnek eltartania a férjét, ha gazdagabb nála?
Ki játssza a családfő szerepét a muszlim családokban?
A többnejűség engedélyezett a muszlim országokban?
Miért nem túl gyakori a többnejűség a muzulmán országokban?
A muszlim férfiakat mi tartja vissza a válástól, ha megunták a feleségüket?
Hány évig uralkodott Sadzsar ad-Durr Ajjúbida egyiptomi szultána?
Mikor uralkodott Sadzsar ad-Durr Ajjúbida egyiptomi szultána?
Hol uralkodott Sadzsar ad-Durr Ajjúbida szultána a XIII. században?
Az indiai Begum dinasztia mikor volt hatalmon?
qgen: title: Iszlám context: A muszlim nő szerepének értelmezése során iszlám fanatikusok csapnak össze nyugati feministákkal, ahogy a hagyománytisztelet őrzői, az ulemák a társadalom világi vezetőivel vagy a belső reformerekkel, miközben a nők helyzetének tárgyilagos vizsgálata a Korán tilalmai miatt rendre elmarad.
A világi modernizációs folyamatok az iszlám világában is éreztetik hatásukat, jelenleg egyre több nő próbál részt venni a közéletben, a szigorúbb muszlim államok is észlelik a nők társadalmi szerepvállalásának növekedését. Történelmi szerepüket a 20. század iszlám mozgalmai során is bizonyították. Halide Edip Adivar 1919-ben, fátyol nélkül tartott beszédével Törökország lelkiismeretét idézte meg, az algíri nők Algéria francia gyarmati felszabadítása ellen léptek fel egységesen, csakúgy, mint az 1978–79-es iráni forradalom idején.

Kérdések:
Miért nem vizsgálják felül a nőkre vonatkozó szabályokat a muzulmán országokban?
Mi mutatja, hogy az iszlám világban is változik a nők szerepe?
Halide Edip Adivar mikor mondott beszédet fátyol nélkül?
Miért mondott beszédet Halide Edip Adivar 1919-ben?
Milyen szerepet játszottak a nők az 1978-79-es iráni forradalomban?
qgen: title: Iszlám context: A kétségkívül felfedezhető, a nők helyzetét érintő társadalmi változások azonban nem járnak szükségképpen azzal, hogy az emancipációs törekvések mellett, a nők a vallástól is eltávolodjanak. Ahogy a nyugati életvitel és média egyre inkább hozzáférhetővé válnak számukra, a modernizációt a tradicionális hívők a lelki élet tisztaságát hangsúlyozó vallás elleni támadásként élik meg, amire fokozottabb vallásossággal reagálnak. Ma már a világi muszlim többségű államokban is megnövekedett a fejkendőt, vagy csadort viselő nők száma csakúgy, mint a nyugati muszlim diaszpórákban a vallási jogaikért szót emelő diákoké.

Kérdések:
Miért visel manapság egyre több muszlim nő fejkendőt vagy csadort?
Mely országokat hívjuk ma világi muszlim többségű államoknak?
qgen: title: Iszlám context: Amint a gyermek világra jön, a saháda, azaz a hitvallás szavai köszöntik, melyet a fülébe suttognak. Ez az első mondat amit meghall, ezzel jelzik, hogy az újszülöttet a muszlim közösség (umma) tagjai közé fogadják. Az összegyűlt rokonság imát mond felette, melyet természetesen a hitvallással vezetnek be.
Hét nap múlva a rokonok körében nevet választanak a gyermeknek. A haját ekkor leborotválják és ugyanennyi súlyú aranyat adnak a szegényeknek. Egyes országokban, ha a fiúgyermek egészséges, ekkor kerül sor a körülmetélésre is, amely általános és bevett szokás, habár nem törvény. Ha ez a szertartás újszülött korban elmarad, a későbbiekben, akár 7-10 éves korban kerül sor rá, ekkor a fiúk gazdag jutalomban részesülnek.

Kérdések:
Milyen mondatot hallanak elsőként a frissen világra jött muszlim kisbabák?
Mit jelent az umma szó?
Milyen rítussal fogadják be a muszlim közösségbe az újszülötteket?
Mikor választanak nevet a muzulmán csecsemőknek?
Mikor metélik körül az iszlám országokban a fiúgyerekeket?
A körülmetélés kötelező az iszlám országokban?
qgen: title: Iszlám context: A női körülmetélés (vagyis a női nemi szervek megcsonkítása) nem vallási előírás (ősi afrikai eredetű szokás). mégis az iszlám államok többségében a mai napig rendkívül elterjedt. Az 1990-es években évente kétmillióra, összesen 80-130 millióra becsülték az iszlám vallású körülmetéltetett nők számát Különböző tévhitek kapcsolódnak hozzá – például hogy szükséges a szüléshez, megszépíti az arcot, a folytonos szexuális vágyat elhárítja – azonban az eljárás a nők alárendelésének egyik kegyetlen eszközéül szolgál.
A modernista muszlimok a népi vallásosság és babona barbárságot idéző maradványának tartják, illetve nem végzik Iránban, Irakban, Jordániában, Líbiában és Szaúd-Arábiában.

Kérdések:
Mit jelent a női körülmetélés?
A muszlim világban kötelező a nők nemi szervének megcsonkítása?
A Korán írja elő a női nemi szerv megcsonkítását?
Honnan eredeztethető a nő nemi szerv megcsonkításának hagyománya?
Hány muszlim nő nemi szervét csonkították meg évente az 1990-es években?
Hány körülmetélt muszlim nő élt a világon az 1990-es években?
Mi a valós célja a női körülmetélés hagyományának?
Milyen hiedelmek élnek a nők körülmetélésével kapcsolatban a muszlim országokban?
Mely iszlám országokban nem végeznek női körülmetélést?
qgen: title: Iszlám context: Négyéves korban a gyermek megkezdi tanulmányait, elsőnek a biszmilláh arab nyelvű bemagolásával. Az oktatás ebben az időszakban nem a világi tudományokban való elmélyülést célozza, hanem a muszlim közösség alapvető szabályainak elsajátítását a higiénia, a viselkedéskultúra és a közösségi kapcsolatok terén, a Korán és a Próféta hagyományainak (hadíszok) alapján. Ezek a legapróbb részletességig taglalják azokat az utasításokat, amelyeket a mindennapi életben a hívő muszlimnak követnie kell. Nem csak az imát megelőző rituális mosakodás terén, hanem az illemhely használatától az öltözködés, a haj- és szakállviselet, az illendő társas érintkezés etikai és erkölcsi normáiban is. Az oktatás fiúk esetén a gyermek életkorának növekedésével, világi és vallási iskolákban történik (→ Medresze).

Kérdések:
A muszlim gyerekek hány éves korban kezdik meg a tanulmányaikat?
Mi az a biszmilláh?
Mit tanulnak a muzulmán gyerekek négyéves koruktól fogva?
qgen: title: Iszlám context: Már a hódítások első időszakában kutatás indult az ókori görög filozófusok művei után, Szókratész, Platón, Arisztotelész, vagy az orvos Galénosz műveinek fordítása és feldolgozása indította el az arab nyelvű tudományok fejlődését. A muszlim gondolkodók nem pusztán átmentették az ókori műveket, hanem eredeti módon közelítettek ezekhez, kiegészítették, átdolgozták, bővítették. Ibn Rusd (Averroës 1126–1198) munkássága az iszlám filozófia csúcspontja. A világ örökkévalóságának és kezdet nélküliségének hirdetőjeként gyakran került összetűzésbe az iszlám ortodoxiával.

Kérdések:
Miért érdeklődtek az iszlám hódítók az ókori görög filozófusok munkái iránt?
Milyen ókori görög filozófusok műveit fordították le arabra a középkorban?
Ki volt a legnagyobb iszlám filozófus?
Hányadik században élt Ibn Rusd iszlám filozófus?
Milyen forradalminak számító nézeteket hirdetett Ibn Rusd iszlám filozófus a XII. században?
Hány évig élt Ibn Rusd iszlám filozófus?
qgen: title: Iszlám context: Az arab orvostudományt nem kötötték vallási előírások, és szabadon tanulmányozhatták az emberi test felépítését a keleti (kínai, indiai) és az egyiptomi orvoslás hagyományai alapján. Rázi (Rhases, 860–932) és Ibn Színá (Avicenna, 980–1037) diagnosztikai művei az orvosi iskolák kötelező tananyagát képezték a nyugati világban is. Az arab matematikusok felfedezték a logaritmusokat (al-Hvárizmi (780–845)), szinusz és tangens táblázatokat készítettek, bevezették a „0” fogalmát. A muszlim naptár jeles időpontjainak pontos meghatározásában a csillagászat tudománya különösen nagy szerepet játszott. Néhány csillag neve, például a Vega, Betelgeuze, Rigel, Aldebaran arab eredetű, vagy a Ptolemaiosz-féle görög elnevezés arab fordítása.al-Battání (†929), aki csillagászati megfigyeléseivel mindössze 24 ívmásodperccel mérte el a napév hosszát, al-Bírúní (973–1048) a föld hosszúsági és szélességi köreit számolta ki.

Kérdések:
Kik voltak a leghíresebb arab orvosok a középkorban?
Melyik arab matematikus fedezte fel a logaritmust?
Mikor élt al-Hvárizmi arab matematikus?
Milyen tudományokban jeleskedtek a középkori arab tudósok?
Milyen eredményeket értek el az arab matematikusok a középkorban?
Melyik középkori arab csillagász mérte meg nagy pontossággal a napév hosszát?
Milyen tudományterület képviselője volt al-Bírúni arab tudós a középkorban?
A Vega csillag neve milyen eredetű?
qgen: title: Iszlám context: A kémia területén kidolgozták a víz és az illó olajok desztillálásának módszerét. A kínaiaktól eltanulták a papírkészítés technológiáját és tökéletesítve adták tovább Európába. A tinták és festékek, az üveggyártás és kerámiák, textil- és bőrkikészítés módozatai már a 9. századtól ismertek voltak. A szél- és vízkerekek, duzzasztóművek, gátak és malmok a muszlim világ megszokott képéhez tartoztak. Az öntözési technikák és csatornázási művek a mezőgazdaság sikeréhez járultak hozzá, a szivattyúk elterjedése a bányaiparban segítette az ásványok felszínre hozatalát.
Kidolgozták a tudományos módszertan alapjait, amit a természettudományok mellett a társadalomtudományokban is hasznosítottak. Ibn al-Aszír (1160–1233) és Ibn Haldún (1432–1406) csaknem a mai történelemfelfogás alapján írták hatalmas történeti és társadalomfilozófiai műveiket.

Kérdések:
Milyen találmányuk volt a középkori araboknak a kémia területén?
Kitől vették át az európaiak a papírkészítés technológiáját?
Hogyan tökéletesítették az arabok a papírkészítés tudományát?
Mikor élt Ibn al-Aszír arab történelemtudós?
Hány évig élt Ibn al-Aszír arab történelemtudós?
qgen: title: Isztambul context: Isztambul (törökül: İstanbul, görögül: Κωνσταντινούπολις / Konsztantinúpolisz, régiesen Sztambul, előző történelmi nevein Bizánc, Konstantinápoly) 15 milliós agglomerációs lakosságával (2017) a Föld egyik legnépesebb, és Törökország 
legnépesebb települése, Törökország kulturális, művészeti és gazdasági központja, illetve 1923-ig fővárosa, jelenleg İstanbul tartomány székhelye.
A város a Boszporusz és a Márvány-tenger két oldalán terül el, s területileg ugyan csak kisebb része van Európában, mégis európai városnak tartják. Különleges fekvése, római kori, bizánci és oszmán építészeti emlékei, valamint a múzeumaiban és palotáiban fellelhető művészi alkotások révén a turisták kedvelt úticéljává lett.

Kérdések:
Hogy hívják Isztambult törökül?
Mi a mai neve az egykori Bizáncnak?
Miért nevezték át Konstantinápolyt Isztambulnak?
Mikor nevezték át Bizáncot Konstantinápolynak?
Hogy hívták Isztambult régen?
Mennyi lakosa volt Isztambulnak 2017-ben?
Törökországnak mi a legnagyobb városa?
Mi Törökország második legnépesebb városa?
Törökországnak mi ma a fővárosa?
Hány évig volt Isztambul Törökország fővárosa?
Mi lett Törökország fővárosa 1923-ban?
Hol van Isztambul?
Isztambul európai város?
Miért tartják Isztambult európai városnak?
Hány turista látogatja évente Isztambult?
Mi Isztambul legnépszerűbb turistalátványossága?
Isztambul hány éves múltra tekint vissza?
qgen: title: Isztambul context: Isztambul az Észak-Anatóliai-törésvonal mentén fekszik, így a városban gyakoriak a földmozgások; hevesebb földrengések néhány évente pattannak ki. Isztambul környékére a következő 10-20 éven belül a Richter-skálán 7,0-s erősségű földrengést jeleznek előre a kutatók. A Márvány-tenger közelsége miatt cunami kialakulására is számítani lehet. Az építkezési mód jellemzően nem földrengésbiztos, s ez alkalomadtán akár súlyos emberáldozatokkal is járhat.
Az eddigi egyik legnagyobb rengés 1509-ben történt: ezt cunami kísérte, amely átcsapott a városfalakon, több mint 100 mecsetet rombolva le és 10 000 ember életét oltva ki. 1766-ban az Eyüp mecset, 1894-ben pedig a Fedett Bazár omlott össze a földrengés miatt. A földmozgások magát a Hagia Sophiát is több esetben megrongálták.

Kérdések:
Miért veszélyeztetik Isztambult rendszeresen földrengések?
Milyen gyakran tapasztalnak földrengéseket Isztambul lakói?
Mikor várható a következő súlyos földrengés Isztambul környékén?
Mi az a cunami?
Miért nem fektetnek nagyobb hangsúlyt Isztambulban a földrengésbiztos építkezésre?
Mikor volt Isztambul történetének egyik legsúlyosabb földrengése?
Melyik évszázadban volt Isztambul történetének egyik legsúlyosabb földrengése?
Mekkora károkat okozott Isztambulban az 1509-es földrengés?
Mekkora emberáldozatot követelt Isztambulban az 1509-es földrengés?
Mikor pusztult el az Eyüp mecset Isztambulban?
Miért omlott össze az isztambuli Fedett Bazár 1894-ben?
Mi az a Hagia Sophia?
Hol áll a Hagia Sophia?
Miről híres a Hagia Sophia?
Milyen károkat okoztak a rendszeres földrengések a Hagia Sophia-ban?
qgen: title: Isztambul context: Isztambul kulturális élete igen gazdag. A városban számos mozi, színház és harmincnál több múzeum található, van operaház, és több fesztivált is rendeznek a város területén. A három legismertebb az áprilisban tartott Isztambuli Nemzetközi Filmfesztivál, az 1987 óta kétévente megrendezett Nemzetközi Isztambuli Biennálé nevű kiállítás, valamint az ország legnagyobb könnyűzenei fesztiválja, a Rock'n Coke.
Az oszmán időkben a kulturális élet a hamam, azaz törökfürdő köré kapcsolódott. Isztambul egyik legrégebbi és legszebb törökfürdője a Çemberlitaş Hamamı (1584), mely a Çemberlitaş téren található.
Koncerteket nem csak hagyományos koncerttermekben és stadionokban tartanak, hanem például olyan műemlékekben is, mint a római kori Rumelihisarı, a Topkapı palota, a Héttorony vagy éppen a Gülhane Park.

Kérdések:
Melyek Isztambul legismertebb fesztiváljai?
Mikor tartják az Isztambuli Nemzetközi Filmfesztivált?
A Nemzetközi Isztambuli Biennálét mikor tartották meg először?
Hol tartják a Rock'n Coke könnyűzenei fesztivált?
Hol található Isztambul egyik legrégebbi törökfürdője, ami 1584-ben épült?
Isztambul melyik törökfürdője épült 1584-ben?
Milyen koncerteket tartanak az isztambuli Héttoronyban?
Mit jelent a hamam szó?
qgen: title: Isztambul context: Isztambulban számos múzeum található, ezek egy része műemlék, mint például a Topkapı palota, a Yıldız palota, a Dolmabahçe palota, mások a mai napig is kereskedelmi helyként funkcionálnak, mint a Fedett Bazár vagy az Egyiptomi Bazár. A legtöbb múzeumot a 20. század elején, Atatürk rendelkezései alapján hozták létre. Isztambulban több Atatürk-múzeum is van, az egyik az a ház, ahol 1918-19 között lakott, a másik a Dolmabahçe palotában található szobája, ahová a köztársaság kikiáltása után költözött, és ahol meghalt.

Kérdések:
Isztambulnak hány múzeuma van?
Az isztambuli Fedett Bazárban ma is árusítanak?
Mikor alapították a legtöbb múzeumot Isztambulban?
Ki volt Atatürk?
Miről híres a török Atatürk?
Hány múzeuma van Atatürknek Isztambulban?
Hol halt meg Atatürk?
Atatürk mikor halt meg?
Miben halt meg Atatürk?
Törökországban mikor kiáltották ki a köztársaságot?
Mi ma Törökország államformája?
qgen: title: Isztambul context: Péccsel és Essennel együtt Isztambul 2010-ben az „Európa kulturális fővárosa” címet birtokolta. Isztambul Európai Uniós támogatásokkal együtt összesen 150 millió eurós költségvetésből gazdálkodva szervezte meg a 2010-es év programjait. A „kulturális főváros” számos épületet felújított, köztük a Hagia Szophiát, a Topkapı palotát és a Szulejmán-mecsetet. Ugyancsak felújították a Taksim téren álló Atatürk Kulturális Központot, melynek egyik oldala digitális kivetítőként is használható. Rendbe tették a hatalmas Gülhane-parkot és a régi városrész több utcáját. Elkészült egy 73 000 négyzetméteres óriási kulturális központ. Zeytinburnuban megnyitották az 1453 Történeti Múzeum elnevezésű múzeumot, ahol egy óriási, 20 méter magas és 2530 négyzetméter felületű, háromdimenziós körkép látható, mely Isztambul 1453-as elfoglalását ábrázolja. A város 2010-re a mozgáskorlátozottak akadálymentesítése érdekében is számos változtatást végzett, illetve ehhez a témához kapcsolódó, felvilágosító programokat rendezett.

Kérdések:
Mekkora költségvetésből gazdálkodhatott Isztambul 2010-ben, amikor az "Európa kulturális fővárosa" rendezvényeit szervezte?
Milyen fejlesztéseket valósított meg Isztambul a 2010-es év Európa kulturális fővárosa cím birtokosaként?
Hol található Isztambulban az Atatürk Kulturális Központ?
Hogy hívják Isztambul 2010-re épült 73 ezer négyzetméteres kulturális központját?
Kik foglalták el Isztambult 1453-ban?
Mi az isztambuli 1453 Történeti Múzeum fő attrakciója?
Hány négyzetmétert tesz ki az isztambuli 1453 Történeti Múzeum háromdimenziós körképe?
Milyen magas az isztambuli 1453 Történeti Múzeumban látható körkép?
Mi az isztambuli Atatürk Kulturális Központ különlegessége?
qgen: title: Isztambul context: Isztambul négy autópályával van összeköttetésben, ebből kettő, az O1 és az O2, körgyűrű (çevreyolu). Az O1 Osmaniye és Kadıköy között vezet, fizetni a Boszporusz hídnál kell. Az O2 autópálya kezdőpontja Bağcılar kerület Mahmutbey mahalléjánál található, végpontja Kadıköy Kozyatağı mahalléja, az autópálya a Győzedelmes Mehmed szultán hídon halad át. Az O3-as autópálya Edirnével, az O4-es autópálya Ankarával köti össze Isztambult. Az autópályák Otomatik Giriş Sistemi, azaz automatikus beléptetőrendszer alapján működnek, nem kell megállni a fizetéshez. Ez tulajdonképpen egy kis készülék, amit az autóra szerelnek, és amit elektronikusan lehet feltölteni kredittel. Amikor az autó elhalad az ellenőrző pont mellett, a rendszer érzékeli az OGS-készüléket, és a tulajdonos bankszámlájáról levonja az autópálya használati díjának megfelelő összeget. Az isztambuli Boszporusz-hidak is OGS rendszerrel működnek, emellett mágneskártya-elfogadó beléptetőkapuk is vannak.

Kérdések:
Hol van Isztambulban az O1 autópálya?
Hol vezet az O2 autópálya Isztambulban?
Melyik autópálya vezet át Isztambulban a Győzedelmes Mehmed szultán hídon?
Hová vezet az O3-as autópálya Isztambulban?
Melyik autópálya köti össze Isztambult és Ankarát?
Hány kilométer a távolság Isztambul és Ankara között?
Az isztambuli autópályák automatikus beléptető rendszere hogyan működik?
Mit rövidítenek OGS-nek Törökországban?
Milyen messze van Isztambul Edirnétől?
qgen: title: Jedlik Ányos context: Jedlik Ányos (Szímő, 1800. január 11. – Győr, 1895. december 13.) magyar természettudós, feltaláló, bencés szerzetes, kiváló oktató. Eredeti neve Jedlik István, az Ányos a rendben felvett neve. Hozzá fűződik többek között az első villanymotor megalkotása, az öngerjesztés elve, a dinamóelv első leírása, a szódavíz magyarországi gyártása és a feszültségsokszorozás felismerése.
Az első elektromossággal foglalkozó magyarországi tankönyv már 1746-ban megjelent, de az elektrodinamika kutatása és oktatásának bevezetése is az ő nevéhez köthető. Az elektromos fejlődés hulláma a 19. század negyedik évtizedétől kezdve Magyarországra is elért, jó ideig egyedül Jedlik munkásságával. Fennmaradt írásai alaposabb feldolgozása azt mutatja, hogy a szerény anyagi eszközökkel rendelkező fizikaszertárak csendes munkása nemcsak, hogy lépést tartott az európai haladással, de nem egy dologban meg is előzte azt.
A Magyar Királyságban 1844-ig a latin volt a hivatalos, így minden magasabb fokú oktatási intézményben is az oktatás nyelve. Egyetemi katedrán először – 1845-ben – Jedlik Ányos szólalt meg a „deák” helyett magyarul.

Kérdések:
Mikor született Jedlik Ányos?
Hány évig élt Jedlik Ányos?
Mi volt Jedlik Ányos születési neve?
Melyik rendben szolgált Jedlik Ányos?
Mivel foglalkozott Jedlik Ányos?
Mit talált föl Jedlik Ányos?
Mit fogalmazott meg először a világon Jedlik Ányos?
Ki terjesztette el a szódát Magyarországon?
Mikor jelent meg az első magyar tankönyv az elektormosságról?
Mikor hangzott el az első magyar nyelvű előadás az egyetemen?
Milyen nyelven oktattak a magyar egyetemeken a 18. században?
Mit jelent az, hogy Ányos?
Hogy hívták Jedlik Ányos szüleit?
Ki találta fel a robbanómotort?
Hol volt Jedlik Ányos szertára?
Hány tankönyvet írt Jedlik Ányos?
Hol született Jedlik Ányos?
qgen: title: Jedlik Ányos context: Szülei, Jedlik Ferenc és Szabó Rozália földművesek voltak. Édesapja anyagi áldozatra is kész volt, amikor tehetséges gyermekének neveltetéséről volt szó. Hároméves otthoni tanulás után Jedliket tízéves korában Nagyszombatba küldte, a bencések gimnáziumába. A negyedik osztályt azonban már Pozsonyban végezte, szintén a bencéseknél, mert apja oda vitte át, hogy németül is megtanuljon. Így három nyelvet is ismert a fiatal Jedlik, mivel szlovákul is tudott.
Pozsonyi tanárai közül Gácser Leó volt rá a legnagyobb hatással. Az ő befolyásának köszönhető, hogy a hatosztályos gimnázium elvégzése után Jedlik Pannonhalmára ment, és a bencés rendbe való felvételét kérte. Példáját követte másod-unokatestvére és egyben osztálytársa, Czuczor István is. A két jól tanuló, tehetséges fiút szívesen fogadták a Szent Márton-hegyen, így 1817. október 25-én beléptek a Szent Benedek-rendbe. Ekkor kapta Jedlik az Anianus magyarosan az Ányos, Czuczor pedig a Gregorius (Gergely) nevet.

Kérdések:
Ki volt Jedlik Ányos anyja?
Mivel foglalkoztak Jedlik Ányos szülei?
Értelmiségi családból származott Jedlik Ányos?
Mikor kezdte meg Jedlik Ányos a tanulmányait?
Hol kezdte meg gimnáziumi tanulmányait Jedlik Ányos?
Jedlik Ányos egyházi iskolába járt?
Hol fejezte be Jedlik Ányos a gimnáziumi tanulmányait?
Ki volt Jedlik Ányos kedvenc tanára Pozsonyban?
Hol lépett be a bencés rendbe Jedlik Ányos?
Melyik hegyen áll a pannonhalmi rendház?
Ki volt Jedliknek az a rokona és osztálytársa, aki szintén bencés szerzetes lett?
Milyen szerzetesi néven lett ismert Jedlik másod-unokatestvére?
Mennyibe került Jedlik Ányos taníttatása?
Ki oktatta Jedlik Ányost hét- és tízéves kora között?
Mit tanított Gácser Leó?
Apai vagy anyai ágon volt Jedlik Ányos rokona Czuczor István?
Milyen gyakran találkozott a gimnazista Jedlik Ányos a szüleivel?
Hol tanult meg Jedlik Ányos szlovákul?
qgen: title: Jedlik Ányos context: Az 1808-ban kiadott királyi rendelet alapján a tanító rendek is tarthattak fenn bölcseleti tanfolyamokat tanulóik részére, ha gondoskodtak olyan tanárokról, akik a pesti királyi tudományegyetemen nyertek képesítést, és emellett tantervüknek is meg kellett egyeznie az akadémiák tantervével. A próbaév kitöltése után Jedlik a rend győri filozófiai tanfolyamán folytatta tanulmányait. Ez a kétéves tanfolyam az akkori akadémiák bölcseleti fakultásának felelt meg. 1818–20-ban bölcsészeti tanulmányokat végzett a rend győri líceumában, majd Pesten szerzett 1822-ben doktori címet, matematikákból, fizikából, filozófiából és történelemből szigorlatozott.1825-ben szentelték pappá. A rend döntése értelmében 1825-től a győri gimnáziumban tanított, ezt követően pedig a győri líceum fizika tanszékén.

Kérdések:
Hol tanult Jedlik Ányos, miután eltöltött egy esztendőt Pannonhalmán?
Hány évig hallgatott filozófiát Győrben Jedlik?
Mikor doktorált Jedlik Ányos?
Milyen tantárgyakból kellett szigorlatoznia Jedlik Ányosnak a doktori cím elnyeréséért?
Mikor szentelték pappá Jedlik Ányost?
Hol kezdte meg tanári pályafutását Jedlik Ányos?
Mi volt Jedlik Ányos második munkahelye?
Mit tanított Jedlik Ányos a győri líceumban?
Mit csinált Jedlik Ányos a győri líceumban?
Járt Pesten Jedlik Ányos?
Mivel foglalkozott Jedlik Ányos Pannonhalmán a próbaév alatt?
Kik voltak Jedlik Ányos tanárai Pesten?
Mit tanított Jedlik Ányos a győri gimnáziumban?
Ma mi a győri volt bencés gimnázium neve?
Ki volt 1808-ban a magyar király?
Melyek voltak az 1800-as években a tanító rendek Magyarországon?
Foglalkoztak a magyarországi tanító rendek hittérítéssel?